**Κόνιτσα 08/07/2022**

**ΔΕΛΤΙΟ ΤΥΠΟΥ**

**ΕΥΧΑΡΙΣΤΙΕΣ ΔΗΜΑΡΧΟΥ ΚΟΝΙΤΣΑΣ ΣΤΟΝ ΠΡΟΕΔΡΟ ΤΗΣ ΒΟΥΛΗΣ**

Νιώθουμε την ανάγκη να ευχαριστήσουμε τον Πρόεδρο της Βουλής Κωνσταντίνο Τασούλα για την άμεση ανταπόκρισή του στο αίτημα του Δημάρχου Κόνιτσας Νικολάου Εξάρχου σχετικά με την χρηματοδότηση του Στρατιωτικού Μουσείου Κόνιτσας, σε συνέχεια της πρόσφατης επίσκεψής του στο γραφείο του στην Αθήνα, συνοδευόμενος από τον Υφυπουργό Προστασίας του Πολίτη Ελευθέριο Οικονόμου.

Με ενέργειες του Προέδρου κατατέθηκαν ήδη 65.000 ευρώ σε λογαριασμό του Δήμου για τον συγκεκριμένο σκοπό.

Θερμές ευχαριστίες προς τον Πρόεδρο και τη Βουλή των Ελλήνων για την πολύτιμη αρωγή, προκειμένου να προχωρήσουμε σταδιακά στην υλοποίηση αυτού του σημαντικού έργου για τον τόπο μας. Με τη συγκεκριμένη ενέργεια επιβεβαιώνεται για άλλη μια φορά το ενδιαφέρον και η αμέριστη συμπαράσταση του Προέδρου Κωνσταντίνου Τασούλα για την περιοχή μας.

Από το Γραφείο Δημάρχου